**Tellija: Tapa Vallavalitsus**

**Tapa spordisaali remonttööd**

**Tehniline Kirjeldus**

Käesolev tehniline kirjeldus sätestab nõuded pallisaali seinte, lagede ja postide värvimistöödele. Tööde eesmärk on värskendada ruumi visuaalset ilmet ja tagada pinnakatete vastupidavus spordisaali tingimustes.

Spordihoone on remonttööde ajal osaliselt kasutuses, kuid pallisaal on suletud. Hooldustööde teostajale on tagatud ligipääs spordisaali.

Pallisaali seinte, lagede ja postide ligikaudne värvitav pindala on 674 m².

Täpsemalt jaguneb see järgmiselt:

* Oranžid postid: 380 m²
* Valge lagi: 134 m² (värvitoon valge)
* Valge seinapind: 160 m² (värvitoon valge)
1. Värvivigastuste vältimiseks tuleb põrand hoolikalt katta. Ehitustööde piirkonnas asuv inventar tuleb vajadusel katta või teisaldada.
2. Seintes ja lagedes esinevad praod tuleb enne värvimist nõuetekohaselt parandada, tagades ühtlase ja sileda pinna.
3. Töömaal tuleb rakendada tõhusaid meetmeid tolmu leviku tõkestamiseks, sealhulgas tolmu pidev kokku kogumine tööde käigus.
4. Kõik spordisaali laed ja seinad tuleb üle värvida.
5. Uus lae ja seinte värvitoon peab olema helehall (Sadolin F3.03.80 või samaväärne). Uute postide värvitoonid (Sadolin D8.51.60, oranž või samaväärne) tuleb eelnevalt tellijaga kirjalikult kooskõlastada.
6. Kasutatav seinavärv peab olema kõrge vastupidavusega ja pestav, spetsiaalselt spordisaalide kasutusele sobiv.
7. Kõik tööde teostamiseks vajalikud materjalid, töövahendid, tarvikud, transport, samuti tekkivate jäätmete utiliseerimine ja transport on pakkuja vastutusel ja kulul.
8. Tööde teostamise aeg üks kuu alates lepingu sõlmimisest.
9. Spordisaali värvitud pinnad peavad olema täielikult kuivanud ja saal kasutamiseks valmis hiljemalt **22. septembriks 2025.**
10. Enne objekti tellijale üleandmist peab pakkuja teostama põhjaliku lõppkoristuse.

Pakkumuse koostamisel peab pakkuja arvestama kõikide töödega, mis ei ole küll käesolevas kirjelduses otseselt nimetatud, kuid mis on vajalikud kvaliteetse tulemuse saavutamiseks. Hankija eeldab, et pakkuja on pakkumust koostades arvestanud oma professionaalsusele ja sarnaste tööde teostamise kogemusele tuginedes kõikide vajalike tööde ja nende maksumusega.